Diari Oficial de la Generalitat Valenciana


Sumari del DOGV 9510, del 12-01-2023 (2022/12353)

ORDRE 13/2022, de 21 de desembre de 2022, de la Conselleria d'Hisenda i Model Econòmic, per la qual es determina la informació que cal remetre al Registre d'alts càrrecs de caixes d'estalvis i es regulen les dietes de les persones integrants dels seus òrgans de govern.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9510

Data del DOGV
:   12-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12865


Data del document
:   21-12-2022

Organisme emissor
:   Conselleria d'Hisenda i Model Econòmic

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Model Econòmic
    * transparència administrativa
    * legislació
    * banc
    * caixa d'estalvis

ORDRE 13/2022, de 21 de desembre de 2022, de la Conselleria d'Hisenda i Model Econòmic, per la qual es determina la informació que cal remetre al Registre d'alts càrrecs de caixes d'estalvis i es regulen les dietes de les persones integrants dels seus òrgans de govern. [2022/12090]  
PREÀMBUL  
  
L'Estatut d'Autonomia de la Comunitat Valenciana atribueix, en L'article 49.1.34, competència exclusiva a la Generalitat en matèria d'institucions de crèdit cooperatiu, públic i territorial i caixes d'estalvi, d'acord amb el que es disposa en la legislació bàsica de l'Estat.  
Fent ús d'aquesta competència, el text refós de la Llei sobre caixes d'estalvis, aprovat pel Decret legislatiu 1/1997, de 23 de juliol, del Consell (d'ara endavant, Text refós) estableix, en el seu article 46, la informació que aquestes entitats estan obligades a facilitar a la Conselleria competent en matèria d'hisenda per a la seua inscripció en el Registre d'alts càrrecs de caixes d'estalvis. En relació amb això, l'article 56 del Decret 51/2016, de 29 d'abril, del Consell, pel qual es desplega el text refós de la Llei sobre caixes d'estalvis (d'ara endavant, Decret 51/2016), faculta la persona titular de la Conselleria competent en matèria d'hisenda per a determinar la informació, així com el procediment, terminis i altres formalitats, que les caixes d'estalvis han de comunicar quant als seus alts càrrecs.  
D'altra banda, tant el text refós, en el seu article 17, com el referit Decret 51/2016, en el seu article 4, assenyalen que la Conselleria competent en matèria d'hisenda autoritzarà els límits màxims per a les dietes a percebre, si fa el cas, per les persones integrants dels òrgans de govern.  
Així doncs, mitjançant la present ordre s'actualitza la regulació establida en l'Ordre de 19 de juny de 1990, de la Conselleria d'Economia i Hisenda, per la qual es determina la informació a remetre al Registre d'alts càrrecs de caixes d'estalvis, a la vista dels canvis produïts en les normes de rang superior en matèria de caixes d'estalvis i, molt especialment, es cobreix el buit regulador existent en matèria de dietes per assistència a reunions d'òrgans de govern de caixes d'estalvis.  
  
En compliment del que s'estableix en l'article 129 de la Llei 39/2015, d'1 d'octubre, del procediment administratiu comú de les administracions públiques, en l'elaboració de la present ordre s'ha actuat d'acord amb els principis de necessitat, eficàcia, proporcionalitat, seguretat jurídica, transparència i eficiència.  
El buit regulador adés esmentat posa en relleu la conveniència i necessitat d'adoptar la present ordre. El principi de proporcionalitat s'ha tingut en compte, ja que s'hi recullen les previsions necessàries i imprescindibles per a la regulació de la matèria. El principi de seguretat jurídica s'ha garantit, perquè es tracta d'una norma coherent, tant amb la legislació estatal i autonòmica vigent com amb la resta de l'ordenament jurídic. Respecte del principi de transparència, aquest s'ha observat, definint clarament l'objectiu i la justificació de la norma i possibilitant l'accés als documents durant el seu procés d'elaboració, de conformitat amb la Llei 19/2013, de 9 de desembre, de transparència, accés a la informació pública i bon govern, i la Llei 2/2015, del 2 d'abril, de transparència, bon govern i participació ciutadana de la Comunitat Valenciana. Finalment, s'ha tingut en consideració el principi d'eficiència, racionalitzant al màxim les càrregues administratives i la gestió dels recursos públics.  
  
Per tot això, sobre la base de la facultat conferida en la disposició final primera del Decret 51/2016, de 29 d'abril, del Consell, de conformitat amb el que es disposa en la normativa adés esmentada, i en l'exercici de les facultats que m'han sigut conferides per l'article 5 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; i pel Decret 171/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic; a proposta de la Direcció General de Model Econòmic, Finançament Autonòmic i Política Financera, i previs els tràmits establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, així com l'informe de l'Advocacia General de la Generalitat, i conforme amb el Consell Jurídic Consultiu de la Comunitat Valenciana,   
  
ORDENE  
  
Article 1. Objecte i àmbit d'aplicació  
La present ordre té per objecte determinar la informació, així com el procediment, terminis i altres formalitats, que les caixes d'estalvis amb domicili social a la Comunitat Valenciana han de comunicar quant als seus alts càrrecs, a l'efecte de la seua inscripció i constància en el Registre d'alts càrrecs de caixes d'estalvi, així com regular les dietes per assistència a reunions dels seus òrgans de govern i de determinades comissions.  
  
Article 2. Comunicacions  
Totes les comunicacions i remissions d'informació que s'estableixen en la present ordre hauran de realitzar-se per la persona titular de la Direcció General de la caixa d'estalvis, adjuntant en cada cas la documentació exigida, a la direcció general competent en matèria de control, inspecció i disciplina de les entitats financeres la supervisió prudencial de les quals siga competència de la Generalitat, mitjançant el procediment electrònic accessible a través de l'enllaç: http://www.gva.es/es/proc20030. D'aquestes comunicacions, n'haurà de retre comptes simultàniament a la Comissió de Control.  
La tramitació telemàtica requerirà la presentació de la documentació referida davant el Registre electrònic, que estiga signada electrònicament mitjançant una signatura electrònica avançada basada en un certificat reconegut, segons el que es disposa en la Llei 39/2015, d'1 d'octubre, així com en el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i expedit per la Generalitat, o per qualsevol altre prestador de serveis de certificació amb el qual la Generalitat haja signat l'oportú conveni.  
  
Article 3. Documentació a remetre en els processos electorals  
1. En cada procés electoral que es realitze per a la renovació parcial dels òrgans de govern, les caixes d'estalvis hauran de remetre, en el termini de quinze dies hàbils, la documentació següent:  
a) Certificat en el qual consten les persones que integren la Comissió Delegada de l'Assemblea General, la Comissió de Control, constituïda en Comissió Electoral, i la Comissió de Retribucions i Nomenaments.  
b) Certificat en el qual consten les persones integrants dels òrgans de govern que hauran de cessar amb motiu del compliment del termini per al qual van ser designades o triades.  
c) Certificat en el qual consten les persones i compromissàries, titulars i suplents, designades per sorteig, que incloga el seu nom i cognoms, amb el detall per circumscripcions electorals, fent constar que compleixen, almenys, els requisits establits en l'article 18.1 del Text refós, així com en l'article 21.1 del Decret 51/2016.  
d) Certificat que expresse una relació completa de les persones integrants dels òrgans de govern, tant titulars com suplents, classificada per òrgans, amb indicació del grup de representació al qual pertanyen i de la data del seu nomenament.  
e) Certificat acreditatiu que els nomenaments de les persones integrants dels òrgans de govern, tant titulars com suplents, han sigut realitzats conforme al que es disposa en els estatuts i reglaments de les caixes d'estalvis, i que totes les persones triades reuneixen els requisits necessaris i no estan incurses en les limitacions i incompatibilitats previstes en la normativa legal vigent.  
2. Tots els certificats a què es refereix l'apartat anterior hauran de ser efectuats per la persona titular de la secretaria de la Comissió Electoral, amb el vistiplau de la persona titular de la Presidència. El termini de remissió es comptarà a partir de la data de l'inici del procés electoral, respecte a la documentació indicada en les lletres a) i b), mentre que per a la resta dels certificats es tindrà en compte la data de realització del corresponent acte.  
3. La Comissió Electoral haurà d'informar de tot el relacionat amb la renovació parcial dels òrgans de govern, i en particular del relatiu a les impugnacions presentades. La periodicitat d'aquests informes haurà de ser mensual fins que s'aprove la llista de nomenaments de consellers i conselleres generals.  
4. Una vegada finalitzat el procés electoral, els acords corresponents al nomenament de càrrecs en el Consell d'Administració i en la Comissió de Control hauran de ser comunicats mitjançant certificació de cadascun d'aquests òrgans. Al mateix temps, es comunicarà la composició de les comissions delegades i de les comissions constituïdes en el si del Consell d'Administració, amb indicació dels càrrecs.  
  
  
Article 4. Altres terminis i procediments  
1. Sense perjudici del que es disposa en l'article 3 d'aquesta ordre, i addicionalment als certificats que es contemplen en aquest article, tots els nomenaments i cessaments de les persones titulars i suplents dels òrgans de govern, així com l'elecció de càrrecs en aquests òrgans, hauran de ser comunicats en un termini màxim de quinze dies hàbils des que s'acorden o produïsquen. Pel que respecta a les comunicacions relatives a les persones titulars del Consell d'Administració i de la Comissió de Control, s'utilitzarà el model AC1 que figura com a annex, que s'acompanyarà del seu curriculum vitae. De la mateixa manera, i en idèntic termini i model, es comunicarà el nomenament i cessament de la persona titular de la Direcció General de les caixes d'estalvis.  
  
En aquest últim supòsit, haurà d'aportar-se, a més, un certificat de l'acord de l'Assemblea General que confirme o remoga, si fa el cas, la persona titular de la Direcció General.  
2. Qualsevol variació que es produïsca en les dades ressenyades en el model AC1, haurà de ser comunicada en el termini màxim de quinze dies hàbils des que les caixes d'estalvis tinguen coneixement.  
  
Article 5. Inscripció dels alts càrrecs  
La Direcció General competent en matèria de control, inspecció i disciplina de les entitats financeres la supervisió prudencial de les quals siga competència de la Generalitat, farà la inscripció en el Registre d'alts càrrecs de caixes d'estalvis de les dades contingudes en el model AC1, després de comprovar la seua adequació a les normes vigents.  
  
Article 6. Vacants  
En relació amb el que es preveu en els articles 8.3 i 12.8 del Decret 51/2016, en cas que quedara vacant la Presidència del Consell d'Administració o de la Comissió de Control, aquesta haurà de ser coberta en un termini màxim de dos mesos.  
  
Article 7. Dietes  
1. Les dietes per assistència a reunions dels òrgans de govern de les caixes d'estalvis, de les seues comissions delegades, o de les comissions constituïdes en el si del Consell d'Administració, no podran excedir, per cada sessió, de 350 euros. Les caixes d'estalvis podran sol·licitar a la direcció general competent en matèria de control, inspecció i disciplina de les entitats financeres la supervisió prudencial de les quals siga competència de la Generalitat, l'actualització d'aquest import.  
Les quantitats referides podran incrementar-se fins a un cinquanta per cent per a la persona que ostente la Presidència del corresponent òrgan o comissió. La persona titular de la Presidència de la caixa a la qual s'haguera assignat retribució, per haver-se-li atribuït funcions executives, no reportarà, en cap cas, dietes per assistència a reunions dels citats òrgans o comissions.  
L'import màxim global per a percebre per aquest concepte, per cada membre d'aquests òrgans o comissions, no haurà d'excedir anualment al corresponent a la realització de 36 sessions, segons els imports fixats per cada caixa d'estalvis, amb independència del nombre de sessions que tinguen lloc en aquest període. Dins del límit anterior, s'entendran compreses les dietes percebudes per les persones integrants dels òrgans de govern o comissions, per la seua pertinença a òrgans d'administració de societats participades per les caixes d'estalvis.  
  
En el termini de quinze dies hàbils des de la seua aprovació, les caixes d'estalvis hauran de comunicar, a la direcció general competent en matèria de control, inspecció i disciplina de les entitats financeres la supervisió prudencial de les quals siga competència de la Generalitat, els acords adoptats per les seues respectives assemblees generals en matèria de dietes a les persones integrants dels òrgans de govern, de les comissions delegades o de les comissions constituïdes en el si del Consell d'Administració.  
2. Les dietes per desplaçament hauran de limitar-se a cobrir les despeses ordinàries originades amb motiu de l'assistència a les reunions, a què al·ludeix l'apartat anterior, quan les persones integrants d'aquests òrgans o comissions tinguen fixada la residència habitual fora del lloc on se celebre la reunió. En tot cas, hauran de presentar-se els corresponents justificants.  
3. Les persones integrants dels òrgans de govern que estatutàriament tinguen atribuïdes funcions de representació de les caixes d'estalvis podran ser indemnitzades per les despeses incorregudes per aquest concepte, sempre que s'aporten els corresponents justificants.  
  
  
DISPOSICIONS ADDICIONALS  
  
Primera. Habilitació per a l'execució de l'ordre  
Es faculta la direcció general competent en matèria de control, inspecció i disciplina de les entitats financeres la supervisió prudencial de les quals siga competència de la Generalitat, per a dictar els actes necessaris per a l'execució d'aquesta ordre.  
  
Segona. Protecció de dades  
1. Els tractaments de dades personals realitzades per l'administració, en compliment d'aquesta norma, s'ajustaran al que es disposa en el règim jurídic europeu i estatal en matèria de protecció de dades de caràcter personal.  
2. La Direcció General competent en matèria de control, inspecció i disciplina de les entitats financeres la supervisió prudencial de les quals siga competència de la Generalitat serà responsable de les activitats de tractament realitzades en l'exercici de les competències conferides per la present norma, i garantirà:  
- L'aplicació dels principis de protecció de dades regulades en l'article 5 del Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i pel qual es deroga la Directiva 95/46/CE.  
  
- El compliment del deure d'informar previst en els articles 13 i 14 del Reglament (UE) 2016/679 respecte a totes aquelles persones interessades les dades de les quals siguen objecte de tractament de les activitats regulades en aquesta ordre.  
- L'adopció de mesures d'índole tècnica i organitzativa que siguen necessàries i apropiades per a garantir un nivell de seguretat adequat al risc, assegurant, en tot cas, la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en el règim jurídic de protecció de dades. Aquestes mesures es correspondran amb les establides per l'Esquema Nacional de Seguretat.  
3. Les caixes d'estalvis, prèviament a comunicar les persones que ocupen els alts càrrecs de les seues entitats conforme a la present ordre, hauran de proporcionar-los la informació sobre protecció de dades d'acord amb l'obligació derivada dels articles 13 i 14 del Reglament (UE) 2016/679.  
  
Tercera. Regla de no despesa  
L'aplicació del que es disposa en aquesta ordre no podrà tindre cap incidència en la dotació dels capítols de despesa assignats a la conselleria competent en matèria d'hisenda, i en tot cas, haurà de ser atés amb els mitjans personals i materials d'aquesta.  
  
  
DISPOSICIÓ DEROGATÒRIA  
  
Única. Derogació normativa  
Queden derogades:  
- l'Ordre de 19 de juny de 1990, de la Conselleria d'Economia i Hisenda, per la qual es determina la informació a remetre al Registre d'alts càrrecs de caixes d'estalvis;  
- l'Ordre de 28 de gener de 1994, de la Conselleria d'Economia i Hisenda, per la qual s'actualitzen les dietes per assistència a reunions d'òrgans de govern de caixes d'estalvis;  
- l'Ordre de 16 de gener de 1995, de la Conselleria d'Economia i Hisenda, per la qual s'estableixen directrius en matèria d'obra beneficosocial de les caixes d'estalvis;  
- el model OS6 previst en l'annex de l'Ordre de 27 de gener de 1994, de la Conselleria d'Economia i Hisenda, sobre l'obra benèfica i social de les caixes d'estalvis.  
Així mateix, queden derogades les disposicions d'inferior o igual rang que s'oposen al que es disposa en la present ordre.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 21 de desembre de 2022  
  
El conseller d'Hisenda i Model Econòmic  
ARCADI ESPAÑA GARCÍA  
  
  
  
  
ANNEX  
Model AC1  
  
CAIXA D'ESTALVIS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
ÒRGAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ GRUP DE REPRESENTACIÓ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
MOTIU D'EMPLENAMENT DEL MODEL: (Poseu X on corresponga)  
 ALTA EN EL CÀRREC:\_\_\_\_\_\_ BAIXA: \_\_\_\_\_   
 VARIACIÓ DE DADES:\_\_\_\_\_ Motiu:\_\_\_\_\_\_(1)  
 CANVI DE CÀRREC:\_\_\_\_\_\_\_  
  
I. DADES PERSONALS  
COGNOMS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NOM \_\_\_\_\_\_\_\_\_\_\_\_\_\_\_\_\_\_\_ NIF \_\_\_\_\_\_\_\_\_\_\_\_\_\_\_\_  
NAIXEMENT: DATA \_\_\_\_\_\_\_\_\_\_\_\_\_LLOC \_\_\_\_\_\_\_\_\_\_\_\_\_\_\_\_\_\_\_\_ NACIONALITAT \_\_\_\_\_\_\_\_\_\_\_\_\_\_\_\_\_\_\_\_   
ADREÇA (carrer o plaça i núm.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
MUNICIPI RESIDÈNCIA \_\_\_\_\_\_\_\_\_\_\_\_\_\_\_\_\_ C.P.\_\_\_\_\_\_\_\_\_ PROVÍNCIA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
CÒNJUGE: COGNOMS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NOM \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
II. DADES PROFESSIONALS  
OCUPACIÓ ACTUAL \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EMPRESA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
III. INCOMPATIBILITATS  
LLOCS OCUPATS EN CONSELLS D'ADMINISTRACIÓ (art. 6 del Decret 51/2016, del Consell).  
  
DENOMINACIÓ  
SOCIETAT NIF CÀRREC DATA  
DESIGNACIÓ % PARTICIPACIÓ NOMBRE VOCALS  
CONSELL (2)  
   
   
   
   
  
  
IV. DADES RELACIONADES AMB EL CÀRREC   
CÀRREC \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DATA DE NOMENAMENT \_\_\_\_\_\_\_\_\_\_\_\_\_\_\_  
CIRCUMSCRIPCIÓ ELECTORAL O CORPORACIÓ MUNICIPAL (3) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
DATA D'INCORPORACIÓ A L'ASSEMBLEA GENERAL (4) \_\_\_\_\_\_\_\_\_\_\_\_\_\_\_\_  
ANY VENCIMENT DEL MANDAT \_\_\_\_\_\_\_\_\_\_\_\_\_\_\_\_  
SI ACCEDEIX COM A SUPLENT, SUBSTITUEIX \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
INFORMACIÓ SOBRE PROTECCIÓ DE DADES:  
Identitat del responsable del tractament: Conselleria d'Hisenda i Model Econòmic.   
Finalitat del tractament i tractament/s afectat/s: Gestió del registre d'alts càrrecs de les caixes d'estalvis amb domicili social a la Comunitat Valenciana, al qual aquestes entitats estaran obligades de comunicar qualsevol modificació que afecte les persones membres del seu consell d'administració i comissió de control, així com a la persona titular de la direcció general i a la resta d'òrgans.   
Exercici de drets de protecció de dades: La persona interessada té dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'enllaç següent:  
http://sede.gva.es/es/proc19970   
Més informació:   
https://hisenda.gva.es/documents/40891251/028051879/informaci%C3%B3n+sobre+protecci%C3%B3n+de+dades.pdf/991ee647-657c-4f06-a710-2ef98f30e587't=4968794792917  
També pot demanar una còpia del Registre d'Activitats del Tractament en les oficines del registre de la Conselleria.  
La persona signant declara que es fa responsable de la veracitat de les dades consignades i s'obliga a comunicar a la Conselleria d'Hisenda i Model Econòmic, a través de la Caixa d'Estalvis, qualsevol variació que s'hi produïsca.  
  
En \_\_\_\_\_\_\_\_\_\_\_\_\_ , a \_\_\_ de\_\_\_\_\_\_\_\_ de\_\_\_\_  
  
  
  
Signatura  
  
  
  
  
NOTES  
(1) En cas de ser baixa, s'indicarà el motiu amb el número que correspon a cadascun dels supòsits següents:  
 1. Per compliment del termini per al qual van ser designats.  
 2. Per renúncia.  
 3. Per defunció o declaració de defunció o absència legal.  
 4. Per la pèrdua de qualsevol dels requisits exigits per a la designació.  
 5. Per incórrer en incompatibilitat sobrevinguda.   
(2) Només s'indicarà el nombre de vocals del consell, per al cas que s'ostente participació en el capital de societat anònima.  
(3) S'indicarà la denominació de l'ajuntament pel qual es va designar conseller o consellera general, en cas d'haver accedit pel grup de representació de corporacions municipals, o bé el nombre/s de demarcacions territorials que integren la circumscripció electoral per la qual es va elegir conseller o consellera general en representació del grup d'impositors.  
(4) S'indicarà la data de l'Assemblea General en la qual la persona titular va accedir a la condició de conseller o consellera general, o bé, per al cas de l'accés de suplents a la condició de titulars en l'Assemblea General, la data d'incorporació de la persona titular que substituïsquen.  
Si té un càrrec en el Consell d'Administració o Comissió de Control sense pertànyer a l'assemblea general, a continuació de la data de l'assemblea que inicia el còmput del mandat, s'indicarà: «Independent».  
  
  
  
  
  
\* \* \* \* \* \* \*  
  
  
  
  
ANEXO  
Modelo AC1  
  
CAJA DE AHORROS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
ÓRGANO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ GRUPO DE REPRESENTACIÓN \_\_\_\_\_\_\_\_\_\_\_\_\_\_\_\_\_\_\_\_  
  
MOTIVO DE CUMPLIMENTACIÓN DEL MODELO: (Poner X donde corresponda)  
 ALTA EN EL CARGO:\_\_\_\_\_ BAJA: \_\_\_\_\_   
 VARIACIÓN DE DATOS:\_\_\_\_\_ Motivo:\_\_\_\_\_ (1)  
 CAMBIO DE CARGO:\_\_\_\_\_  
  
I. DATOS PERSONALES  
APELLIDOS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NOMBRE \_\_\_\_\_\_\_\_\_\_\_\_\_\_\_\_ N.I.F. \_\_\_\_\_\_\_\_\_\_  
NACIMIENTO: FECHA \_\_\_\_\_\_\_LUGAR \_\_\_\_\_\_\_\_\_\_\_\_\_\_\_\_\_\_\_\_ NACIONALIDAD \_\_\_\_\_\_\_\_\_\_\_\_\_\_\_   
DOMICILIO (calle o plaza y nº) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
MUNICIPIO RESIDENCIA \_\_\_\_\_\_\_\_\_\_\_\_\_\_\_\_\_ C.P.\_\_\_\_\_\_\_\_\_ PROVINCIA \_\_\_\_\_\_\_\_\_\_\_\_\_\_\_\_\_\_\_\_   
CÓNYUGE: APELLIDOS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NOMBRE \_\_\_\_\_\_\_\_\_\_\_\_\_\_\_\_\_\_\_\_  
  
II. DATOS PROFESIONALES  
OCUPACIÓN ACTUAL \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EMPRESA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
III. INCOMPATIBILIDADES  
PUESTOS OCUPADOS EN CONSEJOS DE ADMINISTRACIÓN. (art. 6 del Decreto 51/2016 del Consell)  
  
DENOMINACIÓN SOCIEDAD N.I.F. CARGO FECHA DESIGNACIÓN % PARTICIPACIÓN Nº. VOCALES  
CONSEJO (2)  
   
   
   
   
  
  
IV. DATOS RELACIONADOS CON EL CARGO   
CARGO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ FECHA DE NOMBRAMIENTO \_\_\_\_\_\_\_\_\_\_\_\_\_\_\_  
CIRCUNSCRIPCIÓN ELECTORAL O CORPORACIÓN MUNICIPAL (3) \_\_\_\_\_\_\_\_\_\_\_\_\_\_\_\_\_\_\_\_  
FECHA DE INCORPORACIÓN A LA ASAMBLEA GENERAL (4) \_\_\_\_\_\_\_\_\_\_\_\_\_\_\_\_  
AÑO VTO. DEL MANDATO \_\_\_\_\_\_\_\_\_\_\_\_\_\_\_\_  
SI ACCEDE COMO SUPLENTE, SUSTITUYE A \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
INFORMACIÓN SOBRE PROTECCIÓN DE DATOS:  
Identidad del responsable del tratamiento: Conselleria de Hacienda y Modelo Económico.   
Finalidad del tratamiento y tratamiento/s afectado/s: Gestión del registro de altos cargos de las cajas de ahorros con domicilio social en la Comunitat Valenciana, al que estas entidades vendrán obligadas a comunicar cualquier modificación que afecte a las personas miembros de su consejo de administración y comisión de control, así como a la persona titular de la dirección general y al resto de órganos.   
Ejercicio de derechos de protección de datos: La persona interesada tiene derecho a solicitar el acceso, rectificación y supresión de sus datos de carácter personal, así como solicitar la limitación u oposición a su tratamiento y a no ser objeto de decisiones individuales automatizadas, de forma presencial o telemática, de conformidad con lo previsto en el siguiente enlace:  
http://sede.gva.es/es/proc19970   
Más información:   
https://hisenda.gva.es/documents/42302269/612653317/Informaci%C3%B3n+sobre+protecci%C3%B3n+de+datos.pdf/991ee647-657c-4f06-a710-2ef98f30e587't=2873956505564  
También puede pedir una copia del Registro de Actividades del Tratamiento en las oficinas del registro de la Conselleria.  
  
La persona firmante declara que se hace responsable de la veracidad de los datos consignados y se obliga a comunicar a la Conselleria de Hacienda y Modelo Económico, a través de la Caja de Ahorros, cualquier variación que se produzca en los mismos.  
  
En , a de de   
  
  
  
Firma   
  
  
  
NOTAS  
(1) En caso de causar baja, se indicará el motivo con el número que corresponde a cada uno de los siguientes supuestos:  
 1. Por cumplimiento del plazo para el que fueron designados.  
 2. Por renuncia.  
 3. Por defunción o declaración de fallecimiento o ausencia legal.  
 4. Por la pérdida de cualquiera de los requisitos exigidos para la designación.  
 5. Por incurrir en incompatibilidad sobrevenida.   
(2) Sólo se indicará el número de vocales del consejo, para el caso de que se ostente participación en el capital de sociedad anónima.  
(3) Se indicará la denominación del ayuntamiento por el que se designó consejero o consejera general, en caso de haber accedido por el grupo de representación de corporaciones municipales, o bien el número o números de demarcaciones territoriales que integran la circunscripción electoral por la que se eligió consejero o consejera general en representación del grupo de impositores.  
(4) Se indicará la fecha de la Asamblea General en la que la persona titular accedió a la condición de consejero o consejera general, o bien, para el caso del acceso de suplentes a la condición de titulares en la Asamblea General, la fecha de incorporación de la persona titular a la que sustituyan.  
Si ostenta un cargo en el Consejo de Administración o Comisión de Control sin pertenecer a la asamblea general, a continuación de la fecha de la asamblea que inicia el cómputo del mandato, se indicará: «Independiente».